Las Palabras de Amor

Las Palabras de Amor (The Words of Love), o li palori d'amuri,  è na canzuna dû gruppu ngrisi liQueen e scritta di Brian May, ca fa parti di l'album Hot Space dû 1982.  Vinni pubbricata comu nonu sìngulu lu 1 di giugnu 1982. Lu branu fu cchiù pupulari ntô Regnu Unitu dû pricidenti sìngulu (Body Language), arrivannu â pusizzioni nùmmuru 17 nnâ classìfica ngrisa. Lu branu fici parti, ntô 1999, dû Greatest Hits III.

 La canzuna 

Lu testu dâ canzuna fu scrittu di Brian May, cu Freddie Mercury nnâ parti vucali e May ca cantava l'armunìi. La canzuna fu spirata di lu strittu rapportu dû gruppu cu li so' fan latinu-miricani. Sta canzuna signò la quarta prisenza dû gruppu a Top of the Pops (la prima vota cu Seven Seas of Rhye, la secunna cu Killer Queen e la terza cu Good Old-Fashioned Lover Boy). 
La cantanti Elaine Paige riggistrò na cover dâ canzuna pi lu so album dû 1988.

 Spittàculi live 

Duranti lu cuncertu didicatu a Freddie Mercury, lu Freddie Mercury Tribute Concert ô Wembley Stadium ntô 1992, chista fu la terza canzuna du secunnu tempu, cantata di lu cantanti talianu Zuccaru nzemi a li Queen. Duranti lu The Cosmos-tour 2008 di Queen + Paul Rodgers la canzuna vinni cantata 'n lingua spagnola di May.